**חלק א'- יחידת הוראה אחרת- נורית עשור**יחידת התוכן שבחרתי מתוך התוכנית הבית ספרית: מנהיגות ויזמות חברתית "**מנהיגות ומנהיגים".**

במהלך השנה ניתן לשלב את היחידה בכמה שיעורים ומכמה היבטים.

**שיעור 1**: הגדרת הרעיון מיהו מנהיג. מה התכונות שצריכות להיות למנהיג?
מערך שיעור – **"מנהיגים מן הסרטים"** (נשתמש בכלי כתיבה יוצרת בקב' ובמיומנות ניהול דיון)
שילוב של סרטים או של קטעי סרטים בפעילויות עם בני נוער עשוי להעשיר את הפעילות, לעורר עניין ולהוסיף נקודות מבט. בין הסרטים היכולים להתאים לפעילות זו: "באג לייף", "מלך האריות" ו"נסיך מצרים". אפשר להציג בפעילות את הסרט כולו או קטעים ממנו ולעסוק בהיבטים שונים של מנהיגות, כגון: תכונות המנהיג, שיתוף פעולה, הובלת רעיון ועוד.
**המטרות:**

לזהות מאפיינים שונים של מנהיגות.

לאתר תכונות של מנהיג.

לבחון את ביטוייה של אחריות מנהיגותית.

 עזרים: כרטיסי משימה קבוצתית.

שלב א' - קבוצתי במליאה . המליאה מתחלקת לקבוצות, כל קבוצה מקבלת כרטיס משימה קבוצתית.

חברי הקבוצה מעיינים במשימה שבכרטיס.

המשתתפים צופים בסרט או בקטעים ממנו .

שלב ב' - קבוצתי כל קבוצה מבצעת את המשימה שבכרטיס הצפייה שלה.

כרטיס משימה בעקבות הצפייה קבוצה א.

1. מנו את שמות הדמויות המנהיגות שזיהיתם בקטע שבו צפיתם. 2 .
2. רשמו ליד כל אחת מהדמות התנהגות אחת שאתם חושבים שהיא התנהגות מנהיגותית. 3
3. ציינו תכונה מנהיגותית מאפיינת של כל דמות. תוכלו להציג את הדברים בטבלה:

שם הדמות התנהגות מנהיגותית תכונה מנהיגותית האם אפשר להצביע על תכונות משותפות לכל הדמויות? אם כן, מהן?

1. הציעו סיטואציה לדוגמה מחייכם שבה באות לידי ביטוי תכונות המנהיגות שרשמתם. 5
2. דונו ביניכם בדמויות והחליטו על דמות שאתה אתם מזדהים. נמקו
3. התכוננו לדווח במליאה.

כרטיס משימה בעקבות הצפייה קבוצה ב.

1. רשמו דוגמות לגילוי אחריות של מנהיג בסרט או בקטע בסרט שראיתם. נמקו מדוע זוהי דוגמה לאחריות.
2. מצאו דוגמה מהחיים שלכם שאפשר להשוותה לדוגמה שהבאתם
3. דונו בינכם בדמויות והחליטו על דמות שאתה אתם מזדהים. נמקו.
4. התכוננו לדווח במליאה.

**שיעור 2**: לאחר שהכרנו ודנו בתכונות המנהיג, כעת נדע לזהות מנהיגים ולבחור ע"פ שיקול דעתנו.
 (כאן נשתמש בכלי יותר כייפי פחות דיבורים יותר יצירה).

נכין קולאז' מגזרי עיתון של דמות מנהיג.
עזרים: עיתונים צבעוניים מספריים דבק ובריסטולים כדיי להדביק עליהם את הקולאז'.

**שיעור 3:** העברת מסר תמציתי - מיומנות פרזנטציה – "נאום המעלית".
כשאתה הולך לדוג, תחשוב כמו דג ולא כמו דייג.

אחת מן המיומנויות החשובות במנהיגות היא היכולת להעביר מסר באופן קצר ובהיר.

כאשר רוצים להעביר לקהל שומעים מסר, מעבר לתכנים, יש לתת את הדעת למאפיינים הקשורים בשפת הגוף **קתימב"ה** הן ראשי תיבות של מאפיינים הקשורים בשפת הגוף: קול, תנועה, ידיים, מבט, ביטחון, הופעה.

**המטרות:**

להתנסות בהכנת מסר תמציתי.

להתנסות בהעברת מסר תמציתי.

 להכיר בחשיבות התאמת המסר לקהל היעד.

הכנה מוקדמת: אבקש מן מהתלמידים לכתוב נאום בנושא שהם רוצים לשכנע בו את הקבוצה ולהביא את הנאום הכתוב לשיעור. אורך הנאום - עמוד אחד.

**שלב א'** - בדרך כלל, אנשים אינם נוטים להקשיב לנאומים ארוכים. בנאומים ארוכים אנשים נוטים לשוחח ביניהם או להרהר בענייניהם במקום להקשיב. לכן, רצוי לדעת כיצד לצמצם את המסר למינימום האפשרי, ולאחר מכן לבנות את הנאום בהתאמה לקהל היעד. הבהרה על המסר להיאמר במשפט אחד - פשוט להבנה, ממוקד, מזמין ואפקטיבי.
**שלב ב'** - על כל אחד מהתלמידים לעבוד על הנאום שהביא לפעילות לפי השלבים שלהלן:

1. לקרוא בשקט את הנאום שכתב עמוד אחד
2. לכווץ את הנאום למחצית העמוד בלי לוותר על המהות ועל עיקרי הדברים.
3. לתמצת את הנאום לפסקה אחת בלי לוותר על המהות.
4. לתמצת את הפסקה למשפט אחד שאותו יהיה ניתן לומר ב-11 שניות לכל היותר.

**שלב ג'** - במליאה כל תלמיד קורא את המסר, את המשפט המתמצת את הנאום שכתב.

האם המשפט עונה להגדרה שהצבנו קודם (פשוט להבנה, ממוקד, מזמין ואפקטיבי(?

הצעה נוספת: אפשר להתחלק לקבוצות, בכל קבוצה יעביר משתתף אחד את המסר שלו, והחברים האחרים יקשיבו ויתנו משוב לפי הקריטריונים שנלמדו בפעילות הקודמת.

**חלק ב'- רפלקציה**

נהניתי מאוד ללמוד את הנושאים השונים בהשתלמות שלא הכרתי קודם. לא הכרתי את כל הנושאים ולכן חייבת לציין שעבורי זו היתה העשרה. הגעתי השנה לראשונה לחנך כיתה בצורה מסודרת מתחילת השנה, כיתת מנהיגות, הגעתי לתפקיד עם הרבה חששות מכיוון שאין לי ניסיון כלל בחינוך ובטח לא בכיתת מנהיגות.

לאור העובדה כי הכיתה שלי היא כיתת מנהיגות האתגר היה גדול , כבר בתחילת השנה הבנתי שיש קובץ גדול של תלמידים שהגיעו מהצופים ומחט"ב ומכירים כמעט כל פעילות שהעברתי בכיתה , אך מהר מאוד לאחר שקיבלתי טיפים בהשתלמות ומלמידת עמיתים הגעתי "מעניינת" יותר לשיעורים עם ביטחון עצמי וגם אם התחיל שיעור בהתנגדות כלשהי ידעתי להתמודד איתה. אין לי ניסיון בהנחיה והדבר המשמעותי עבורי בהשתלמות זו הייתה המעבר מהוראה להנחיה. במשך כל השנה ליוותה אותי שקד לוין תמכה יעצה יזמה ולקחה חלק פעיל בשיעורים עם הכיתה. הכירה לעומק את התלמידים וידעה להתאים את הפעילויות השונות לפי אופי והיכולות של התלמידים.

חלק גדול מהמפגשים היו ממש משחק וכיף לסיים כך יום עבודה מתיש, היתה אוירה טובה במרכז היזמות ונהניתי ליצור ולשחק עם שאר הקב'. כל מפגש נפתח עם רעיון חדש לפעילות עם הכיתה והרבה מאוד ממה שעשינו בהשתלמות העברתי גם לתלמידים שלי. עצם החוויה להיות בפעילות להרגיש את זה כמשתתפת ואח"כ להעביר זאת לכיתה כמנחה, היה מעצים בפני עצמו.

רחל , אני מודה לך מאוד על שנה מעניינת מאתגרת מגוונת מלאת הנאה והנעה.
תודה מחכה כבר להרפתקה של שנה הבאה.